open-index/open-wikipedia-markdown huggingface dataset:
ดัชนีเซต 50 และดัชนีเซต 100

**ดัชนีเซท 50** และ **ดัชนีเซท 100** () คือ ดัชนีราคาหุ้นที่ตลาดหลักทรัพย์แห่งประเทศไทยจัดทำขึ้นอีกตัวหนึ่ง เพื่อใช้แสดงระดับและความเคลื่อนไหวของราคาหุ้นสามัญ 50 หรือ 100 ตัวที่มีมูลค่าตลาดสูงและการซื้อขายมีสภาพคล่องสูงอย่างสม่ำเสมอ เป็นดัชนีประเภท composite index มีสูตรและวิธีการคำนวณเป็นเช่นเดียวกับการคำนวณ **[[SET Index]]** แต่จะต่างกันในส่วนของวันฐานและค่าดัชนีเริ่มต้น ซึ่ง SET50 จะใช้วันที่ 16 สิงหาคม 2538 เป็นวันฐาน และ SET100 จะใช้วันที่ 30 เมษายน 2548 เป็นวันฐาน โดยทั้งคู่มีค่าดัชนีเริ่มต้นที่ 1,000 จุด ซึ่งดัชนี SET50 ถูกกำหนดฐานใหม่ จาก 100 จุด เป็น 1000 จุด ให้เท่ากันกับ SET100 ในวันที่ 3 พฤษภาคม 2548

## เกณฑ์การคำนวณ
คำนวณแบบถ่วงน้ำหนักด้วยมูลค่าหลักทรัพย์ตามราคาตลาด (Market Capitalization Weight) โดยใช้หุ้นสามัญจดทะเบียนในตลาดหลักทรัพย์แห่งประเทศไทย จำนวน 50 หรือ 100 อันดับแรกที่ผ่านเกณฑ์ และไม่นำหลักทรัพย์ที่ถูกขึ้นเครื่องหมาย SP เกิน 20 วันมารวมในการคำนวณ

## การปรับฐาน
เมื่อมีการเปลี่ยนแปลงมูลค่าของหลักทรัพย์ที่ใช้ในการคำนวณ เนื่องจากการเปลี่ยนแปลงจำนวนหุ้นของหลักทรัพย์ที่เป็นผลมาจากเหตุการณ์ต่าง ๆ เช่น การเพิ่มทุนของบริษัท การแปลงสภาพหุ้นกู้เป็นหุ้นสามัญ และใช้สิทธิตามใบสำคัญแสดงสิทธิเพื่อซื้อหุ้นสามัญของบริษัท จะต้องมีการปรับฐานคำนวณเพื่อให้ค่าดัชนีมีความต่อเนื่องอยู่เสมอ ซึ่งเป็นวิธีการเดียวกับที่ใช้สำหรับการคำนวณ SET Index ในปัจจุบัน โดยการปรับฐานดัชนีจะดำเนินการในทำนองเดียวกันกับกรณีที่มีหลักทรัพย์ถูกเพิกถอนและมีหลักทรัพย์เข้าใหม่ตามแต่กรณี

## ดูเพิ่ม
* ตลาดหลักทรัพย์แห่งประเทศไทย
* SET Index
* SET50 Index Futures
* SET50 Index Options

## อ้างอิง
* รายชื่อหลักทรัพย์ที่ใช้คำนวณดัชนี SET50 และ SET100
## แหล่งข้อมูลอื่น
* www.set.or.th

หมวดหมู่:ตลาดหลักทรัพย์
หมวดหมู่:เศรษฐกิจของประเทศไทย
คลองม่วง

**คลองม่วง** อาจหมายถึง
* หมู่บ้านคลองม่วง เป็นหมู่บ้านแห่งหนึ่งในอำเภอเมืองกระบี่ จังหวัดกระบี่
* หาดคลองม่วง เป็นหาดทรายที่ทอดตัวจากหาดอ่าวเสี้ยวทางด้านใต้ ไปจนจรดหาดทับแขกทางทิศเหนือ เป็นสถานที่ท่องเที่ยวทางธรรมชาติแห่งหนึ่งของจังหวัดกระบี่
ดัชนีราคาหุ้นตลาดหลักทรัพย์แห่งประเทศไทย

**ดัชนีราคาหุ้นตลาดหลักทรัพย์แห่งประเทศไทย** () คือ ดัชนีที่สะท้อนความเคลื่อนไหวของราคาหลักทรัพย์ทั้งหมด โดยคำนวณจากหุ้นสามัญจดทะเบียนทุกตัวในตลาดหลักทรัพย์แห่งประเทศไทย รวมถึงหน่วยลงทุนของกองทุนรวมอสังหาริมทรัพย์ที่จดทะเบียนในตลาดหลักทรัพย์ ยกเว้นหุ้นที่ถูกขึ้นเครื่องหมาย SP เกิน 1 ปี โยวันเริ่มต้นทำการของตลาดหลักทรัพย์แห่งประเทศไทย เมื่อวันที่ 30 เมษายน 2518 ดัชนีมีค่าเริ่มต้นที่ 100 จุด

ดัชนีราคาหุ้นตลาดหลักทรัพย์คำนวณโดยใช้วิธีถ่วงน้ำหนักด้วยมูลค่าตามราคาตลาด (Market Capitalization weighted) ด้วยการเปรียบเทียบมูลค่าตลาดในวันปัจจุบันของหลักทรัพย์ (Current Market Value) กับมูลค่าตลาดหลักทรัพย์ในวันฐานของหลักทรัพย์ (Base Market Value)  

**สูตรการคำนวณมีดังนี้**  

ดัชนีตลาดหลักทรัพย์ไทย = (มูลค่าตลาดปัจจุบัน x 100) / มูลค่าตลาดฐาน 

การคำนวณดัชนีตลาดหลักทรัพย์ไทยจะปรับตามการเปลี่ยนแปลงมูลค่าของหุ้นที่เกิดจากการเปลี่ยนแปลงจำนวนหุ้นอันเนื่องมาจากเหตุการณ์ต่าง ๆ เช่น การเสนอขายหุ้นต่อสาธารณะ (Initial public offering: IPO) การใช้สิทธิซื้อหุ้น หรือการแปลงหุ้นบุริมสิทธิ์เป็นหุ้นสามัญ เพื่อขจัดผลกระทบทั้งหมด นอกเหนือจากการเปลี่ยนแปลงราคาจากดัชนี 

นอกจากดัชนี SET ซึ่งคำนวณจากราคาหุ้นสามัญทั้งหมดที่จดทะเบียนใน SET แล้ว SET ยังจัดทำดัชนีอื่นๆ ให้แก่นักลงทุน ได้แก่: ดัชนีตลาดหลักทรัพย์ MAI ดัชนีกลุ่มอุตสาหกรรมและดัชนีตามกลุ่มอุตสาหกรรม ดัชนีเซต 50 และดัชนีเซต 100 

## ผลตอบแทนรายปี (Annual Returns)
ตารางต่อไปนี้แสดงความเปลี่ยนแปลงรายปีของดัชนีราคาหุ้นตลาดหลักทรัพย์แห่งประเทศไทย (SET index) ตั้งแต่ปี 2518

## อ้างอิง


## ดูเพิ่ม
* ตลาดหลักทรัพย์แห่งประเทศไทย
* รายชื่อบริษัทมหาชนในประเทศไทย
หมวดหมู่:ตลาดหลักทรัพย์
หมวดหมู่:เศรษฐกิจของประเทศไทย
คอนสแตนติโนเปิล

**คอนสแตนติโนเปิล** (; ; ; )
เป็นเมืองหลวงของจักรวรรดิโรมัน ระหว่างปี ค.ศ. 330 ถึง ค.ศ. 395; ของจักรวรรดิไบแซนไทน์ ระหว่างปี ค.ศ. 395 ถึง ค.ศ. 1204 และระหว่างปี ค.ศ. 1261 ถึง ค.ศ. 1453; ของจักรวรรดิละติน ระหว่างปี ค.ศ. 1204 ถึง ค.ศ. 1261) ; และของจักรวรรดิออตโตมัน ระหว่างปี ค.ศ. 1453 ถึง ค.ศ. 1922

คอนสแตนติโนเปิลตั้งอยู่ระหว่างโกลเดนฮอร์น (Golden Horn) และทะเลมาร์มารา (Sea of Marmara) ตรงจุดที่ทวีปยุโรปพบกับทวีปเอเชีย ตลอดสมัยกลางคอนสแตนติโนเปิลเป็นเมืองที่ใหญ่ที่สุดในทวีปยุโรป และร่ำรวยที่สุด

ชื่อของเมืองก็ขึ้นอยู่กับผู้ใดเป็นผู้ครองแต่ที่รู้จักกันก็ได้แก่ **[[บิแซนเทียม]]** (Byzantium) (; *Byzántion*), **[[โรมใหม่]]** (), **คอนสแตนติโนเปิล** และ **สตัมบูล** (Stamboul) บางทีชาวสลาฟก็เรียกว่า **[[ซาร์กราด]]** (“เมืองแห่งจักรพรรดิ”) ขณะที่ไวกิงเรียกว่า **[[มิคลากราด]]** (Miklagård) หรือ “the Great City” ซึ่งคล้ายกับภาษากรีกที่เรียกเมืองใหญ่ ๆ ว่า “the City” (ἡ Πόλις (*hē Pólis*))

คอนสแตนติโนเปิลได้รับการขนานนามใหม่เป็นภาษาตุรกีสมัยใหม่ว่า “อิสตันบูล” ในปี ค.ศ. 1930 ตามนโยบายปฏิรูปตุรกีของมุสทาฟา เคมัล อาทาทืร์ค อดีตประธานาธิบดีตุรกี ซึ่งเป็นชื่อที่มาจากวลีกรีก “eis tēn polin” ที่แปลว่า “แก่เมืองคอนสแตนติโนเปิล”

## อ้างอิง

## ดูเพิ่ม
* ประวัติศาสตร์ตุรกี

## แหล่งข้อมูลอื่น


หมวดหมู่:เมืองหลวงของรัฐสิ้นสภาพ
หมวดหมู่:เมืองในอดีต
วิสิตออฟเลิฟ

"**Visit of love**" เป็นซิงเกิลลำดับที่ 7 ของซาจิ ทาอินากะ ที่วางจำหน่ายในวันที่ 23 มกราคม 2008 ซึ่งเพลง **Visit of love** นั้นก็ได้ถูกใช้เป็นเพลงปิดที่สองของ "Prin-ce" ซึ่งเป็นรายการโทรทัศน์ในประเทศญี่ปุ่น ในซีซั่นที่ 2  สำหรับหน้าที่สอง เพลง **With～ชุนคะชูโตะ** The B-side () ได้ถูกใช้เป็นเพลงประกอบในภาพยนตร์เรื่อง  **Persona** รหัสซีดีของซิงเกิลชุดนี้คือ GNCX-0013

## รายชื่อแทร็ค
#"Visit of Love"
#"With～ชุนคะชูโตะ" () 
#"Visit of Love" -instrumental-
#"With～ชุนคะชูโตะ" -instrumental-

## อ้างอิง

หมวดหมู่:ซิงเกิลในปี พ.ศ. 2551
หมวดหมู่:ซาจิ ทาอินากะ
สถาปัตยกรรมฟื้นฟูคลาสสิก

[thumb|250 px|[มหาวิหารวิลนิอุส (Cathedral of Vilnius) วาดโดย Laurynas Gucevičius เมื่อปี ค.ศ. 1783]]

**สถาปัตยกรรมฟื้นฟูคลาสสิก** () หรือ **สถาปัตยกรรมฟื้นฟูกรีกโรมัน** คือสถาปัตยกรรมที่เป็นผลมาจาก “ขบวนนิยมคลาสสิก” (Neoclassicism) ที่เริ่มขึ้นเมื่อกลางคริสต์ศตวรรษที่ 18 ที่เป็นผลจากปฏิกิริยาต่อ ศิลปะหรือสถาปัตยกรรมแบบโรโคโคที่นิยมพรางโครงร่างองค์ประกอบทางศิลปะหรือสถาปัตยกรรมด้วยการตกแต่งอย่างวิจิตร และเป็นผลจากลักษณะคลาสสิกของสถาปัตยกรรมแบบบาโรก โครงร่างที่แท้จริงของสถาปัตยกรรมฟื้นฟูคลาสสิกมาจากสถาปัตยกรรมกรีกโบราณ

## อ้างอิง

*Hakan Groth. Neoclassicism in the North 

## ดูเพิ่ม
* สถาปัตยกรรมบาโรก
* ศิลปะโรโคโค
* สถาปัตยกรรมฟื้นฟูกรีก 

## แหล่งข้อมูลอื่น

หมวดหมู่:สถาปัตยกรรมตะวันตก
หมวดหมู่:สถาปัตยกรรมฟื้นฟูคลาสสิก
หมวดหมู่:ประวัติศาสตร์สถาปัตยกรรม
ช็อคโกแลต (ภาพยนตร์)

**ช็อคโกแลต** () เป็นภาพยนตร์ไทย ที่ออกฉายในวันที่ 6 กุมภาพันธ์ พ.ศ. 2551 กำกับโดยปรัชญา ปิ่นแก้ว สร้างและจัดจำหน่ายโดยสหมงคลฟิล์ม ด้วยทุนสร้าง 120 ล้านบาท และทำรายได้รวม 78.5 ล้านบาท

## เรื่องย่อ
**ช็อคโกแลต** เป็นเรื่องเกี่ยวกับ **เซน** เด็กสาวที่เป็นออทิสติก ลูกครึ่งไทย–ญี่ปุ่น ที่เกิดจาก **มาซาชิ** หัวหน้าแก๊งยากูซ่า กับภรรยาลับชื่อ **ซิน** วันหนึ่งแม่ของเธอถูกทำร้ายจนล้มป่วยลง เซ็นจึงลุกขึ้นมาสู้ โดยอาศัยศิลปะการป้องกันตัว กังฟู ที่จำมาจากภาพยนตร์ของบรูซ ลี ที่ฉายทางโทรทัศน์ ผสานกับวิชามวยไทย ที่จำมาจากค่ายมวยไทยที่อยู่ข้างบ้านของเธอเอง

## นักแสดง
#### นักแสดงหลัก
* ญาณิน วิสมิตะนันทน์ รับบทเป็น เซน
* อมรา ศิริพงศ์ รับบทเป็น ซิน
* ฮิโรชิ อะเบะ รับบทเป็น มาซาชิ
* พงษ์พัฒน์ วชิระบรรจง รับบทเป็น No.8
* ตภณ พบวันดี รับบทเป็น แมงมุม
* เดชาวุฒิ ฉันทากะโร รับบทเป็น Pricilla
* ธนิดา คงมีสุข รับบทเป็น เซน (ตอนเด็ก)
* ศิลปกร มงคลนิมิตร รับบทเป็น แมงมุม (ตอนเด็ก)

#### นักแสดงสมทบ
* กิตติฑัตย์ โควหกุล รับบทเป็น ชักกระตุก
* ศิริมงคล สิงห์วังชา รับบทเป็น นักมวยไทยลูกน้อง No.8
* ลิม ซูจอง รับบทเป็น ลูกน้องนักมวยไทย
* ซูเมีย อบัลฮาจา รับบทเป็น ลูกน้องนักมวยไทย
* นายแพทย์ ทวีศิลป์ วิษณุโยธิน รับบทเป็น หมอรักษาเชน

## การถ่ายทำ
ญาณิน วิสมิตะนันทน์ (จีจ้า) เป็นนักแสดงหน้าใหม่ เป็นนักกีฬาเทควันโด ที่เข้ามาทดสอบบท และทำเวิร์กช็อปฉากการต่อสู้ สำหรับภาพยนตร์เรื่อง *[[เกิดมาลุย]]* กับพันนา ฤทธิไกร แต่ถูกดึงมาแสดงภาพยนตร์เรื่องนี้แทน บทภาพยนตร์เรื่อง ช็อคโกแลต ถูกเขียนขึ้นมาสำหรับเธอโดยเฉพาะ ญาณิน วิสมิตะนันทน์ ต้องฝึกฝนศิลปะการต่อสู้ มวยไทยโบราณ และยิมนาสติก เป็นเวลา 2 ปี ตั้งแต่ พ.ศ. 2547 ก่อนเริ่มการถ่ายทำภาพยนตร์ โดยเธอเล่นบทบู๊ด้วยตัวเอง ไม่ใช้นักแสดงแทน

## เพลงประกอบภาพยนตร์
เพลง Chocolate ของวง Hangman

## ภาคต่อ

ภาพยนตร์ชุดนี้ได้รับการตอบรับในเชิงบวกเป็นส่วนใหญ่ และด้วยความสำเร็จในสถิติบ็อกซ์ออฟฟิศของภาพยนตร์ ทางสหมงคลฟิล์มจึงได้ประกาศถึงความตั้งใจที่จะถ่ายทำภาคต่อของภาพยนตร์ชุดนี้ในรูปแบบ 3 มิติ

## อ้างอิง

## แหล่งข้อมูลอื่น
* ช็อคโกแลต (2551) ที่ฐานข้อมูลภาพยนตร์และละครไทย

* เว็บไซต์ทางการ 
* ตัวอย่างภาพยนตร์ 
*  หนังดี.คอม
* 

หมวดหมู่:ภาพยนตร์ภาษาไทย
หมวดหมู่:ภาพยนตร์ศิลปะการต่อสู้
หมวดหมู่:ภาพยนตร์กังฟู
หมวดหมู่:ภาพยนตร์เทควันโด
หมวดหมู่:ภาพยนตร์มวยไทย
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2551
หมวดหมู่:ภาพยนตร์ที่กำกับโดย ปรัชญา ปิ่นแก้ว
หมวดหมู่:ภาพยนตร์ไทยในคริสต์ทศวรรษ 2000
หมวดหมู่:ภาพยนตร์ภาษาไทยในคริสต์ทศวรรษ 2000
หมวดหมู่:ภาพยนตร์ที่อำนวยการสร้างโดย สมศักดิ์ เตชะรัตนประเสริฐ
สถาปัตยกรรมฟื้นฟูกรีก

[thumb|280px|[Brandenburg Gate|ประตูบรานเดนบวร์กในกรุงเบอร์ลินประเทศเยอรมนี]]

**สถาปัตยกรรมฟื้นฟูกรีก** () คือขบวนการทางสถาปัตยกรรมของปลายคริสต์ศตวรรษที่ 18 จนถึงต้นคริสต์ศตวรรษที่ 19 ที่เกิดขึ้นทางตอนเหนือของยุโรปและสหรัฐอเมริกา สถาปัตยกรรมฟื้นฟูกรีกเป็นผลมาจากขบวนการกรีกนิยม (Hellenism) ที่อาจจะเห็นได้ว่าเป็นขั้นตอนสุดท้ายของการพัฒนามาสู่สถาปัตยกรรมฟื้นฟูคลาสสิกก็ได้ คำว่าสถาปัตยกรรมฟื้นฟูกรีกใช้เป็นครั้งแรกโดยชาร์ลส์ โรเบิร์ต คอคเคอเรลล์ในบทปาฐกถาที่ให้เมื่อเป็นศาสตราจารย์ทางสถาปัตยกรรมที่ราชสถาบันศิลปะเมื่อปี ค.ศ. 1842

การมีโอกาสได้เห็นและได้ศึกษาสิ่งต่าง ๆ เกี่ยวกับกรีซทำให้นักสถาปัตย์-โบราณคดีของสมัยนั้นได้มีโอกาสศึกษาขบวนการของลักษณะดอริค และ ลักษณะไอโอนิค เช่นตัวอย่างที่พบในรัสเซีย, โปแลนด์, ลิทัวเนีย, และ ฟินแลนด์ การใช้สถาปัตยกรรมฟื้นฟูกรีกของแต่ละประเทศเป็นการแสดงออกซึ่งความเป็นชาตินิยมของแต่ละท้องถิ่นและคุณธรรมของสังคม โดยเฉพาะในเยอรมนีและสหรัฐอเมริกา ที่ถือว่าเป็นการแสดงถึงความเป็นอิสระจากความเกี่ยวข้องกับสถาบันศาสนาและสถาบันเจ้าขุนมูลนาย

รสนิยมของทุกอย่างที่เกี่ยวกับกรีก ที่รวมทั้งเฟอร์นิเจอร์และการตกแต่งภายในมาถึงจุดสูงสุดเมื่อต้นคริสต์ศตวรรษที่ 19 เมื่องานออกแบบของทอมัส โฮพที่มีอิทธิพลต่อลักษณะการตกแต่งหลายแบบที่มีชื่อต่าง ๆ กันที่รวมทั้งแบบฟื้นฟูคลาสสิก, แบบเอ็มไพร์, จักรวรรดิรัสเซีย และรีเจนซี การพัฒนาของสถาปัตยกรรมฟื้นฟูกรีกของแต่ละประเทศก็แตกต่างกันออกไป และดำเนินต่อมาจนถึงสงครามกลางเมืองอเมริกา (คริสต์ทศวรรษ 1860) หรือบางที่ก็เป็นนานหลังจากนั้นเช่นในสกอตแลนด์เป็นต้น

## ที่มา
แม้ว่าบรรดาผู้มีการศึกษาระดับสูงในสังคมของยุโรปจะมีความนิยมสรรเสริญวัฒนธรรมกรีกแต่ก็ไม่ได้มีความรู้โดยตรงเกี่ยวกับวัฒนธรรมดังว่ามาจนกระทั่งมาถึงกลางคริสต์ศตวรรษที่ 18 ความรู้เกี่ยวกับสิ่งก่อสร้างของกรีกโบราณส่วนใหญ่ก็มาจากงานเขียนของนักภูมิศาสตร์พอซาเนียสและงานเขียนอื่น ๆ เพราะการเข้าไปในกรีซที่เป็นของจักรวรรดิออตโตมันเมื่อเริ่มมหาสงครามตุรกีไม่ใช่เป็นสิ่งทำได้ง่าย และเป็นการกระทำที่เสี่ยงต่ออันตราย นักท่องเที่ยวแกรนด์ทัวร์ (Grand Tour) เพียงไม่กี่คนที่มีโอกาสไปถึงเอเธนส์ระหว่างครึ่งแรกของคริสต์ศตวรรษที่ 18 และที่ไปถึงก็ไม่มีผู้ใดที่ได้ทำการศึกษาซากสถาปัตยกรรมอย่างจริงจัง จนกระทั่งเมื่อมาถึงโครงการเดินทางสำรวจของสมาคมดิเลอทานทิ (Society of Dilettanti) ของปี ค.ศ. 1751 ที่นำโดยนักโบราณคดีและสถาปนิกชาวอังกฤษเจมส์ สจวต และ นิโคลัส เรเวทท์ จึงได้เริ่มมีการศึกษาซากโบราณคดีของกรีซกันอย่างเป็นเรื่องเป็นราว งานโบราณคดีเล่มแรกที่สจวตและเรเวทท์รวบรวมได้รับการตีพิมพ์ในปี ค.ศ. 1762 ภายใต้ชื่อว่า “*The Antiquities of Athens*” () งานเขียนชิ้นนี้พร้อมกันกับงานเขียนของนักโบราณคดีและสถาปนิกชาวฝรั่งเศสฌูเลียง-ดาวิด เลอ รอย (Julien-David Le Roy) ชื่อ “*Ruines des plus beaux monuments de la Grèce*” () ที่ตีพิมพ์ในปี ค.ศ. 1758 เป็นงานสำรวจอย่างเที่ยงตรงเล่มแรกของงานสถาปัตยกรรมกรีกโบราณ) 

## อ้างอิง

## ดูเพิ่ม
* สถาปัตยกรรมกรีกโบราณ
* สถาปัตยกรรมฟื้นฟูคลาสสิก

## แหล่งข้อมูลอื่น

*
หมวดหมู่:สถาปัตยกรรมตะวันตก
หมวดหมู่:สถาปัตยกรรมฟื้นฟูคลาสสิก
หมวดหมู่:รูปแบบสถาปัตยกรรม
เบรธเลส

***เบรธเลส*** () คืออัลบั้มที่ 2 ของเชน วอร์ด ผู้ชนะการประกวด เอ็กซ์-แฟ็กเตอร์ วางจำหน่ายเมื่อวันที่26 พฤศจิกายนพ.ศ. 2550 ในสหราชอาณาจักร และวันที่ 27 พฤศจิกายน พ.ศ. 2550 ในประเทศไทย ผู้อำนวยการสร้างอัลบั้มได้แก้ Rami Yacoub, Arnthor Birgisson, และ Ryan Tedder อัลบั้มนี้แสดงถึงความเป็นตัวตนของเชนมากขึ้น เนื้อเพลงสนุกสนานมากขึ้น แต่ยังมีเพลงบัลลาร์ดผสมอยู่ อาทิ เพลง "เบรธเลส" () เชนใช้เวลา 12 เดือนในการบันทึกเสียงที่ประเทศสวีเดนร่วมกับแม็กซ์ มาร์ติน นอกจากนี้ เชนยังมีส่วนร่วมประพันธ์เพลงในอัลบั้มนี้อีกด้วย 

เพลงในอัลบั้มนี้ติดชาร์ตอันดับ 1 ในหลายๆที่ อาทิ ฮ่องกง สวีเดน อินโดนีเซีย เกาหลีใต้ แอฟริกาใต้ สิงคโปร์ ไต้หวัน และไทย โดยเพลงอิฟแดทส์โอเควิทยู (If That's OK with You) ติดชาร์ทอันดับหนึ่ง ของเกท ชาร์ท (true move Get Chart 102.5) ถึง 3 สัปดาห์ และชาร์ทอื่นๆได้แก่ว่า 105.5 EazyFM, 99.5 The Radio และ MET 107 FM  รวมทั้งยังเป็นเพลงสากล 1 ใน 2 เพลง (อีกเพลงคือ ‘Beautiful Girls’ ของ ฌอน คิงสตัน) ที่เปิดบ่อยสุดในสถานีวิทยุเพลงสากลของไทย 

## รายชื่อเพลง

# "No U Hang Up" (Rami Yacoub, Arnthor Birgisson, Savan Kotecha)
# "Breathless" (Yacoub, Birgisson, Kotecha)
# "If That's OK with You" (Max Martin, Birgisson, Kotecha)
# "Damaged" (Yacoub, Birgisson, Kotecha)
# "Stand by Your Side" (Remee, John Reid, Joe Belmaati, Mich Hansen)
# "Until You" (Yacoub, Birgisson, Kotecha)
# "Some Tears Never Dry" (Yacoub, Birgisson, Kotecha)
# "Melt the Snow" (Yacoub, Birgisson, Kotecha)
# "Tangled Up" (Evan Rogers, Carl Sturken)
# "Just Be Good to Me"  (James Harris III, Terry Lewis)
# "U Got Me So" (Yacoub, Birgisson, Kotecha)
# "You Make Me Wish" (Yacoub, Birgisson, Kotecha)
# "Tell Him" (Ryan Tedder, Justin Trugman, Kotecha, Ashraf Jannusi)

## ชาร์ต

## อ้างอิง

หมวดหมู่:อัลบั้มเพลงของเชน วอร์ด
หมวดหมู่:อัลบั้มเพลงในปี พ.ศ. 2550
โตเลโด

**โตเลโด** (; *  (ตุไลเตละห์)*) เป็นเมืองและเทศบาลแห่งหนึ่ง ตั้งอยู่ทางภาคกลางของประเทศสเปน ห่างจากกรุงมาดริดไปทางทิศใต้ประมาณ 70 กิโลเมตร โตเลโดเป็นเมืองหลักของจังหวัดโตเลโดและของแคว้นกัสติยา-ลามันชา ในปี ค.ศ. 1986 (พ.ศ. 2529) องค์การยูเนสโกได้ประกาศให้เมืองนี้เป็นแหล่งมรดกโลก เนื่องจากมีมรดกทางประวัติศาสตร์และวัฒนธรรมอย่างมากมายในฐานะหนึ่งในเมืองหลวงของจักรวรรดิสเปน รวมทั้งยังเป็นสถานที่ที่ปรากฏร่องรอยวัฒนธรรมของชาวคริสต์ ชาวยิว และชาวมัวร์อยู่ร่วมกันอีกด้วย บุคคลและศิลปินที่มีชื่อเสียงหลายคนต่างเกิดและเคยพำนักอยู่ในเมืองนี้ เช่น การ์ซีลาโซ เด ลา เบกา, พระเจ้าอัลฟอนโซที่ 10 และเอลเกรโก ในปี ค.ศ. 2005 (พ.ศ. 2548) เมืองนี้มีประชากร 75,578 คน และมีพื้นที่ 232.1 ตารางกิโลเมตร (89.59  ตารางไมล์)

โตเลโดเคยเป็นเมืองหลวงของราชอาณาจักรวิซิกอท (ในสเปนโบราณ) ตั้งแต่สมัยพระเจ้าลีอูวีกิลด์ และมีฐานะเป็นเมืองหลวงจนกระทั่งชาวมัวร์ (ชาวมุสลิมจากแอฟริกาเหนือ) ได้เข้ามายึดครองคาบสมุทรไอบีเรียเมื่อต้นคริสต์ศตวรรษที่ 8 ภายใต้การปกครองของอาณาจักรกาหลิบแห่งกอร์โดบา โตเลโด (ซึ่งในขณะนั้นมีชื่อเรียกว่า "ตุไลเตละห์" طليطلة) ก็ได้เข้าสู่ยุคทอง ช่วงเวลาแห่งความรุ่งเรืองอันยาวนานนี้รู้จักกันในชื่อ "ลากอนบีเบนเซีย" (*La Convivencia*) หรือการอยู่ร่วมกัน (ของชาวคริสต์ ชาวยิว และชาวมุสลิม) 

ในวันที่ 25 พฤษภาคม ค.ศ. 1085 (พ.ศ. 1628) พระเจ้าอัลฟอนโซที่ 6 แห่งกัสติยาทรงยึดเมืองโตเลโดคืนจากชาวมุสลิมได้และสถาปนาเป็นเมืองหลวงแห่งอาณาจักรกัสติยา-เลออนในช่วงของการพิชิตดินแดนคืน (*Reconquista*) โตเลโดในอดีตมีชื่อเสียงจากการผลิตเหล็ก (โดยเฉพาะดาบ) และปัจจุบันยังคงเป็นศูนย์กลางการผลิตมีดและเครื่องมือเครื่องใช้ที่ทำจากเหล็ก เมื่อพระเจ้าฟิลิปที่ 2 แห่งสเปนทรงย้ายราชธานีจากโตเลโดไปมาดริดในปี ค.ศ. 1561 (พ.ศ. 2104) นั้น เมืองเก่าแห่งนี้ก็ค่อย ๆ เสื่อมลงและไม่ได้รับการฟื้นฟู

ป้อมอัลกาซาร์  (Alcázar) ซึ่งตั้งอยู่บนส่วนที่สูงที่สุดของเมืองนี้มีชื่อเสียงในคริสต์ศตวรรษที่ 19 และ 20 ในฐานะสถาบันวิชาทหารแห่งหนึ่ง เมื่อสงครามกลางเมืองสเปนระเบิดขึ้นในปี ค.ศ. 1936 (พ.ศ. 2479) กองทหารในป้อมนี้ถูกล้อมโดยกองกำลังของฝ่ายนิยมสาธารณรัฐ

right|250px|thumbnail|ที่ตั้งเมืองโตเลโดในประเทศสเปน

## ห้องภาพ

ภาพ:Tagus River Panorama - Toledo, Spain - Dec 2006.jpg|แม่น้ำเทกัสขณะไหลผ่านเมืองโตเลโด
ภาพ:Toledo bridge.JPG|สะพานซานมาร์ติงเหนือแม่น้ำเทกัส
ภาพ:Toledo-Espania-August-2006.JPG|กำแพงเมืองเก่าริมแม่น้ำเทกัส สิงหาคม 2006


## เมืองพี่น้อง
* คอนยา 
* อาเคิน 
* นะระ 
* อาบานา 
* เยรูซาเลม 
* โทลีโด (รัฐโอไฮโอ) 

## ดูเพิ่ม
* ประเทศสเปน
* คาบสมุทรไอบีเรีย

## อ้างอิง

## แหล่งข้อมูลอื่น

* เทศบาลเมืองโตเลโด
* 'ตำนานเมืองโตเลโด': ข้อมูลท่องเที่ยว, ประวัติศาสตร์, ตำนาน... 
* โตเลโด - เรื่องราวและรูปภาพ

หมวดหมู่:เมืองในแคว้นกัสติยา-ลามันชา
หมวดหมู่:เมืองหลวงเก่า
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
กชึชตอฟ กีแยชลอฟสกี

**กชึชตอฟ กีแยชลอฟสกี** () (27 มิถุนายน พ.ศ. 2484 – 13 มีนาคม พ.ศ. 2539) เป็นผู้กำกับ นักเขียนบท ชาวโปแลนด์ เป็นที่รู้จักในภาพยนตร์เรื่อง *[[Three Colors]]* และ *The Decalogue*

เขาเริ่มต้นอาชีพผู้กำกับด้วยการทำหนังสารคดีและผลิตรายการโทรทัศน์ในโปแลนด์ ภาพยนตร์สร้างชื่อของเขาคือหนังไตรภาคเรื่อง บลู ไวท์ เรด และในปี 1994 เขาได้รับรางวัลออสการ์สาขาภาพยนตร์ต่างประเทศยอดเยี่ยม และยังได้รับรางวัลในเทศกาลภาพยนตร์นานาชาติเวนิสและเทศกาลภาพยนตร์นานาชาติเบอร์ลินอีกด้วย

## แหล่งข้อมูลอื่น

## อ้างอิง

* เอกศาสตร์ สรรพช่าง,ชูเกียรติ ศักดิ์วีระกุล My Darling Siam, นิตยสารจีเอ็ม ฉบับเดือนมกราคม 2551 หน้า 148-159

หมวดหมู่:ผู้กำกับภาพยนตร์ชาวโปแลนด์
หมวดหมู่:บุคคลจากวอร์ซอ
โครงสร้างทรงโค้ง

[thumb|300px|[โครงสร้างทรงโค้งสัน (Rib vault) แบบกอทิกของโบสถ์แซ็ง-เซเวอแร็งแห่งปารีส]]
**โครงสร้างทรงโค้ง** (; ; ; ) ในทางสถาปัตยกรรมหมายถึงโค้ง (arch) ที่เป็นช่องใต้เพดานหรือหลังคา
โครงสร้างของโครงสร้างทรงโค้งจะทำให้เกิดทำให้เกิดแรงผลัก (thrust) จึงจำเป็นต้องมี “แรงต้าน” (Friction) เป็นการโต้ ถ้าโครงสร้างทรงโค้งสร้างใต้ดิน “แรงต้าน” พื้นดินก็จะเป็นตัวต้าน แต่เมื่อสร้างโครงสร้างทรงโค้งบนดินสถาปนิกก็ต้องหาวิธีสร้าง “แรงต้าน” ที่ทำให้โครงสร้างทรงโค้งทรงอยู่ได้ซึ่งก็อาจจะได้แก่กำแพงที่หนาในกรณีที่เป็นโครงสร้างทรงโค้งทรงประทุน หรือค้ำยันซึ่งใช้ในสร้าง “แรงต้าน” ในกรณีที่โครงสร้างทรงโค้งมาตัดกัน

โครงสร้างทรงโค้งแบบที่ง่ายที่สุด คือ โครงสร้างทรงโค้งประทุน หรือ “โครงสร้างทรงโค้งถังไม้” (barrel vault) หรือบางทีก็เรียก “โครงสร้างทรงโค้งอุโมงค์” ซึ่งเป็นเพดานทรงโค้งครึ่งวงกลม ความยาวของเส้นรอบครึ่งวงกลมของโครงสร้างทรงโค้งแบบนี้จะยาวกว่าเส้นผ่าศูนย์กลาง เมื่อสร้างช่างจะสร้างโครงค้ำยันโค้งชั่วคราวเพื่อเป็นแบบสำหรับวางหินรอบส่วนโค้งที่เรียกว่า “voussoir” ที่ยังรับน้ำหนักตัวเองไม่ได้จนกระทั่งวางจากหินก้อนสุดท้ายตรงกลางโค้งที่เรียกว่า “หินหลักยอดโค้ง” ถ้าเป็นบริเวณที่ไม้หาง่ายช่างก็จะใช้โครงไม้ครึ่งวงกลมสำหรับเป็นแบบวางหินรอบส่วนโค้ง เมื่อเสร็จก็ถอดโครงออกแล้วลากเอาไปสร้างโครงสร้างทรงโค้งช่วงต่อไป ในสมัยโบราณโดยเฉพาะที่ชาลเดีย (Chaldaea) ซึ่งเป็นส่วนหนึ่งของอาณาจักรบาบิโลเนีย และที่ อียิปต์ที่ไม้หายากสถาปนิกก็ต้องใช้วิธีอื่นช่วย ในสมัยโรมันโบราณสถาปนิกโรมันก็จะโครงสร้างนี้เป็นปกติ

## ชนิดของโครงสร้างทรงโค้ง
* โดม (dome) คือโครงสร้างที่เป็นทรงครึ่งวงกลมหรือใกล้เคืยง
* โครงสร้างทรงโค้งประทุน (barrel vaults) คือโครงสร้างที่มีลักษณะเหมือนถังไม้ หรืออุโมงค์ที่ผ่าครึ่งทำให้มีลักษณะเป็นโครงสร้างทรงโค้งต่อเนื่อง
* โครงสร้างทรงโค้งสันทแยงมุม (groin vault, double barrel vault หรือ cross vault) คือโครงสร้างที่เป็นโครงสร้างทรงโค้งสองอันตัดกัน เพดานส่วนที่ตัดกันบางครั้งก็จะโค้งแหลมแทนที่จะกลม
* โครงสร้างทรงโค้งมีสัน (rib vault) คือโครงสร้างทรงโค้งที่ทำให้แข็งแรงขึ้นด้วยสันซึ่งเป็นลักษณะโครงสร้างทรงโค้งที่นิยมกันในสถาปัตยกรรมแบบกอทิก
* เพดานพัด (fan vault) เป็นเพดานที่ใช้ในสถาปัตยกรรมแบบเส้นตั้ง (perpendicular) ซึ่งเป็นสมัยหนึ่งของสถาปัตยกรรมกอทิกซึ่งสันของเพดานแยกออกไปเป็นแฉกคล้ายรูปพัด ซึ่งเป็นสถาปัตยกรรมที่มีเฉพาะในอังกฤษ

## สมุดภาพ

ภาพ:Dome001.png|โดม
ภาพ:Tunnvalv.png|โครงสร้างทรงโค้งประทุน
ภาพ:Groined vault 001.png|โครงสร้างทรงโค้งประทุนซ้อน

ภาพ:Net-vault Brockhaus 1888.png|เพดานแห
ภาพ:Capitol dome.jpg|โดมตึกรัฐสภาสหรัฐอเมริกา กรุงวอชิงตัน ดี.ซี.
ภาพ:Frankreich-Montmajour-Maurinerkloster-Kreuzgang.jpg|โครงสร้างทรงโค้งประทุนที่ประเทศฝรั่งเศส
ภาพ:DSC01484 - Umanitaria, Milano - Chiostro grande.jpg|โครงสร้างทรงโค้งประทุนซ้อนที่สำนักสงฆ์ลัทธิฟรานซิสกันที่ มิลานประเทศอิตาลี
ภาพ:Hereford cathedral 009.JPG|โครงสร้างทรงโค้งสันที่มหาวิหารเฮริฟอร์ด
ภาพ:Bath.abbey.fan.vault.arp.jpg|เพดานพัดที่มหาวิหารบาธ


## ดูเพิ่ม

* แผนผังมหาวิหาร
* สถาปัตยกรรมกอทิก
* สถาปัตยกรรมโรมาเนสก์
* เพดานพัด
* ปุ่มหิน

## อ้างอิง

หมวดหมู่:เพดาน
หมวดหมู่:สถาปัตยกรรมคริสต์ศาสนสถาน
หมวดหมู่:สถาปัตยกรรมตะวันตก
หมวดหมู่:สถาปัตยกรรมกอทิก
หมวดหมู่:สถาปัตยกรรมโรมาเนสก์
ซิงเกิล

[thumb|right|ตัวอย่างซิงเกิลเพลง [เทกกิงแชนเซส (เพลงของเซลีน ดิออน)|เทกกิงแชนเซส ของเซลีน ดิออน แบบซีดีซิงเกิล]]

**ซิงเกิล** ()  ในทางดนตรีคือการบันทึกอย่างสั้นอย่างน้อย 1 เพลง ซึ่งออกจำหน่ายในรูปแบบที่แตกต่างกัน 

## รูปแบบของซิงเกิล

* **ไวนิลซิงเกิล** () ประกอบด้วยเพลงอย่างน้อย 1 เพลง ในรูปแบบแผ่นเสียง ซึ่งมีทั้งแบบ 7 นิ้ว และแบบ 12 นิ้ว   

* **[[คาสเซตซิงเกิล]]** () ได้รับความนิยมอย่างแพร่หลายในทศวรรษที่ 1990 ในปัจจุบันเป็นของที่หายากในรูปแบบออกจำหน่ายเพื่อการค้า  ในเทปประกอบด้วยเพลงหลักใน เอไซด์ (A-side) และเพลงอื่น ๆ เพิ่มเติมขึ้นมาใน บีไซด์ (B-side) ในรูปแบบเป็นซองการ์ด (sleeve) ก็จะมีการพิมพ์ปก และรายชื่อเพลง

* **ซีดีซิงเกิล ** () ประกอบด้วย เอไซด์ (A-side) รวมไปถึงเพลงอื่น ๆ อาจมีเพลงอื่นประกอบหรือไม่มี ประกอบด้วยซิงเกิล ซีดี และ Maxi single โดยส่วนมากประกอบด้วย รีมิกซ์ของเพลงหลักในซิงเกิล และเพลงสมบูรณ์ของเพลงอื่น ๆ ในบีไซด์ (B-side) และในบางครั้งจะมีมิวสิกวิดีโอ อยู่ภายในอีกด้วย ซิงเกิลที่ออกมาในรูปแบบซีดีมีหลายรูปแบบของบรรจุภัณฑ์ อาทิ กล่องแบบบาง กล่องหนา หรือแบบซอง (sleeve) ซึ่งแต่ละแบบมีปกและรายชื่อเพลง ซิงเกิลถูกผลิตมาจากหลาย ๆ ประเทศ ปกของซิงเกิลอาจแตกต่างกัน 

* **ซิงเกิลซีดีรูปแบบพิเศษ/รูปแบบจำกัด** () จะออกจำหน่ายในบางครั้ง ซึ่งจะออกจำหน่ายในระยะเวลาจำกัดเท่านั้น หรือผลิตในปริมาณจำกัด และบางครั้งบางมีเพลงพิเศษ หรือปกที่มีลักษณะเฉพาะที่จัดทำขึ้นเพื่อรูปแบบนี้ 

* **วิดีโอซิงเกิล รูปแบบ[[วิดีโอ]]** แม้ว่ารูปแบบนี้มีมาตั้งแต่ทศวรรษที่ 1980 ในรูปแบบวิดีโอ 45s แต่ในปี พ.ศ. 2533 (ค.ศ. 1990) รูปแบบวิดีโอซิงเกิลก็ได้รับความนิยมมากอีกครั้ง เมื่อมาดอนนา ออกซิงเกิลวิดีโอ  **"Justify My Love"** ตามมาด้วยวงยูทู ออกจำหน่ายเพลง "Numb" ซิงเกิลแถวหน้าในปี พ.ศ. 2536 (ค.ศ. 1993) จากอัลบั้มของพวกเขา **"Zooropa"** 

* ** ดีวีดีซิงเกิล** () คือซิงเกิลรูปแบบดีวีดี ซึ่งออกจำหน่ายเมื่อปลายทศวรรษ 1990 และต้นทศวรรษ 2000 Björk คือศิลปินแรกที่ออกจำหน่ายรูปแบบดีวีดีซิงเกิล ในเพลง "All Is Full of Love" ในเดือนกรกฎาคม ค.ศ. 1999 นอกจากนี้ยังมีดีวีดีซิงเกิลที่ได้รับความนิยมอื่นๆ อีก อาทิ ของ เคลลี่ คลาร์กสันในเพลง "A Moment like This ," เจสสิก้า ซิมพ์สัน ในเพลง "With You," และ บียอนเซ่ในเพลง "Crazy in Love" 

* **ซิงเกิล วี** () ผลิตในรูปแบบดีวีดีซิงเกิล สำหรับนักร้องชาวญี่ปุ่น ในกลุ่ม เฮลโล! โปรเจกต์

* **ดาวน์โหลดซิงเกิล ** () ประกอบด้วยเพลงอย่างน้อย 1 เพลง จากผู้จำหน่ายออนไลน์ ในรูปแบบดิจิทัลดาวน์โหลด รีมิกซ์ในบางเพลงอาจมีจำหน่ายด้วย แต่ละเพลงจะมีการโหลดที่แยกจากกัน

หมวดหมู่:เพลง
ปลาตะเพียนทอง

**ปลาตะเพียนทอง** เป็นปลาน้ำจืดชนิดหนึ่ง มีชื่อวิทยาศาสตร์ว่า *Barbonymus altus* อยู่ในวงศ์ปลาตะเพียน (Cyprinidae) มีรูปร่างลักษณะคล้ายปลากระแห (*B. schwanenfeldi*) ซึ่งอยู่ในสกุลเดียวกัน กล่าวคือ มีเกล็ดตามลำตัวแวววาวสีเหลืองทองเหลือบแดงหรือส้ม ครีบหางเป็นสีส้มหรือสีแดงสด แต่ปลาตะเพียนทองมีเกล็ดขนาดใหญ่กว่า ครีบหลังและครีบหางไม่มีแถบสีดำ มีขนาดโตเต็มที่ประมาณไม่เกิน 30 เซนติเมตร

ปลาตะเพียนทองพบอยู่ทั่วไปตามห้วยหนองคลองบึงและแหล่งน้ำขนาดใหญ่ของภาคกลาง ภาคเหนือ และภาคตะวันออกเฉียงเหนือของไทย โดยมักจะอยู่ปะปนกับปลากระแหและปลาตะเพียนขาว (*B. gonionotus*) ด้วยกันเสมอ ๆ สำหรับต่างประเทศพบในลาว กัมพูชา และภาคใต้ของเวียดนาม

ปลาตะเพียนทองเป็นปลาที่คนไทยรู้จักกันดี โดยนิยมบริโภคเป็นอาหารมายาวนานและใช้สานเป็นปลาตะเพียนใบลาน นอกจากนี้ยังเป็นปลาชนิดหนึ่งที่นิยมเลี้ยงเป็นปลาสวยงาม ชื่อเรียกอื่น ๆ เช่น "ปลาตะเพียนหางแดง", "ปลาลำปำ" หรือ "ปลาเลียนไฟ" ในภาษาปักษ์ใต้ ซึ่งเป็นชื่อเรียกซ้ำซ้อนกับปลากระแห และในท้องถิ่นในภาคกลาง ยังเรียกปลาชนิดนี้ว่า ปลากระแหทองอีกด้วย

## อ้างอิง

## แหล่งข้อมูลอื่น
* 


ตะเพียนทอง
ตะเพียนทอง
ตะเพียนทอง
ตะเพียนทอง
หมวดหมู่:สัตว์น้ำประจำจังหวัดของไทย
แคว้นอุมเบรีย

**อุมเบรีย** () เป็นหนึ่งในยี่สิบแคว้นของประเทศอิตาลี มีเนื้อที่ทั้งหมด 8,456 ตารางกิโลเมตร มีประชากรประมาณ 900,000 คน แบ่งเขตการปกครองออกเป็น 2 จังหวัด คือ จังหวัดเปรูจาและจังหวัดแตร์นี เมืองหลักของแคว้นคือเปรูจา

## ภูมิศาสตร์
อุมเบรียเป็นแคว้นที่อยู่ตอนกลางของประเทศอิตาลี มีแคว้นตอสคานาอยู่ทางตะวันตก แคว้นมาร์เคทางตะวันออก และแคว้นลัตซีโยทางใต้ พึ้นที่ส่วนใหญ่เป็นเนินและภูเขาโดยมีเทือกเขาแอเพนไนน์อยู่ทางตะวันออก โดยมีมอนเตเวตโตเร (Monte Vettore) เป็นยอดเขาที่สูงที่สุดอยู่ระหว่างเขตแดนของแคว้นกับลุ่มแม่น้ำไทเบอร์ 

## อ้างอิง

อุมเบรีย
แคว้นบัส-นอร์ม็องดี

**บัส-นอร์ม็องดี** (, ; ) เป็นอดีตแคว้นในประเทศฝรั่งเศส ตั้งอยู่บริเวณทิศตะวันตกเฉียงเหนือของประเทศฝรั่งเศส ติดกับแคว้นเบรอตาญและแคว้นเปอีเดอลาลัวร์ทางทิศใต้ ติดกับแคว้นซ็องทร์-วาลเดอลัวร์และแคว้นโอต-นอร์ม็องดีทางทิศตะวันออก ส่วนทางทิศเหนือติดกับช่องแคบอังกฤษ ในวันที่ 1 มกราคม ค.ศ. 2016 มีการรวมแคว้นบัส-นอร์ม็องดีกับโอต-นอร์ม็องดีเข้าเป็นภูมิภาคเดียวที่มีชื่อว่านอร์ม็องดี

## อ้างอิง

*Northcutt, Wayne; *The Regions of France, A Reference Guide to History and Culture*; 1996; Greenwood Press; 
*Some of the content of this article comes from the equivalent French-language Wikipedia article.

## แหล่งข้อมูลอื่น

* Normandy  - เว็บไซต์ทางการ (ในภาษาอังกฤษ)
*

*  

บัส-นอร์ม็องดี
บอร์โด

**บอร์โด** (, , บางครั้งในไทยมีสะกดว่า **บอร์โดซ์** และ **บอร์กโดซ์**) เป็นเมืองท่าตั้งอยู่ทางภาคตะวันตกเฉียงใต้ของประเทศฝรั่งเศส เป็นเมืองหลักของจังหวัดฌีรงด์และของแคว้นนูแวลากีแตน มีชื่อเสียงอย่างมากมายจากไร่องุ่นที่พบเห็นในตลอดเส้นทางเข้าสู่เมืองและไวน์ประจำแคว้นตั้งแต่ศตวรรษที่ 18 โดยสถานที่ทำไวน์สำคัญ ๆ ที่ผู้รักไวน์ชาวไทยน่าจะรู้จักก็คือ แซ็งเตมีลียง, โปยัก (Pauillac), แซ็งแต็สแต็ฟ (Saint-Estèphe) และโซแตร์น (Sauternes) มีแม่น้ำการอนไหลผ่านและออกสู่มหาสมุทรแอตแลนติกที่เมืองซูลัก-ซูร์-แมร์ และยังมีท่าเรือปอร์เดอลาลูน (Port de la Lune) ที่ได้รับการแต่งตั้งให้เป็นมรดกโลกจากองค์การยูเนสโกตั้งแต่ปีค.ศ. 2007 อีกด้วย

สถานที่ท่องเที่ยวสำคัญภายในเมือง ส่วนมากเป็นสิ่งก่อสร้างที่ถูกสร้างขึ้นมาตั้งแต่อดีตกาล เช่น สิ่งก่อสร้างสมัยโรมันอย่าง Palais Gallien, ถนนคนเดินที่ยาวที่สุดในยุโรปที่ La rue Sainte-Catherine, ประตูเมืองสุดคลาสสิกอย่าง Porte Cailhau เป็นต้น

บอร์โดถูกสร้างขึ้นตั้งแต่ศตวรรษที่ 3 ก่อนคริสต์ศักราช โดยเดิมมีชื่อว่า "บูร์ดิกาลา" (Burdigala) ในภาษาละติน ทำให้ทุกแห่งในเมืองเต็มไปด้วยประวัติศาสตร์อันยาวนาน 

### การคมนาคมภายในตัวเมือง
รถบัสและรถรางเป็นการคมนาคมที่ใช้ภายในเมืองบอร์โด โดยมีบริษัท TBC (Tram et Bus de la CUB) เป็นผู้ดูแล ซึ่งผู้โดยสารสามารถเดินทางในราคาเดียวกันทั่วทั้งเมืองบอร์โด ซึ่งทาง TBC ได้เปิดให้บริการรถรางไฟฟ้าไปเมื่อปลายปี ค.ศ. 2003 ด้วยเทคโนโลยี ground-level power supply of the Alimentation par Sol (APS) หรือการจ่ายไฟฟ้าผ่านรางโดยส่งมาจากใต้ดินซึ่งเป็นแห่งแรกของโลก ด้วยเทคโนโลยีนี้จึงทำให้ไม่ต้องใช้การส่งไฟฟ้าผ่านสายที่โยงอยู่ด้านบนของตัวรถรางแบบที่อื่น แต่หากอยากจะเดินทางไปยังเมืองใกล้เคียงภายในเขจังหวัดฌีรงด์ ก็สามารถใช้บริการของรถบัส CiTram หรือรถไฟ โดยราคาขึ้นอยู่กับระยะทางหรือโปรโมชั่นตามเทศกาล 

### แหล่งข้อมูลอื่น
* การเดินทางภายในเมืองบอร์โด (ภาษาฝรั่งเศส) 

หมวดหมู่:แหล่งมรดกโลกทางวัฒนธรรม
หมวดหมู่:เมืองในจังหวัดฌีรงด์
รายชื่อธงในประเทศญี่ปุ่น

หน้านี้คือรายการภาพธงต่างๆ ใน**[[ประเทศญี่ปุ่น]]** ในอดีตและปัจจุบัน

## ธงชาติ
 

## ธงพระอิสริยยศ

## ธงราชการ

## ธงทหาร

## ธงในตำแหน่งราชการ
### [[กระทรวงกลาโหมแห่งญี่ปุ่น|กระทรวงกลาโหม]]

### กองกำลังป้องกันตนเองทางภาคพื้นดิน

### กองกำลังป้องกันตนเองทางอากาศ

### กองกำลังป้องกันตนเองทางทะเล

### กองกำลังป้องกันชายฝั่ง

## ธงในอดีต

## ธงประจำจังหวัด

จังหวัดของญี่ปุ่นทั้ง 47 จังหวัด จะมีธงประจำจังหวัดของตัวเอง ลักษณะโดยรวมของแต่ละธงจะคล้ายกับธงชาติ โดยจะเป็นธงสี่เหลี่ยมผืนผ้าพื้นสีเดี่ยว (monocolor) กลางมีตราสัญลักษณ์ ซึ่งเรียกในภาษาญี่ปุ่นว่า "มง"  เป็นภาพตราที่ดัดแปลงจากสถานที่หรือสิ่งอื่นๆ ที่เป็นเอกลักษณ์ของแต่ละจังหวัด หรือชื่อจังหวัดซึ่งเขียนด้วยอักษรคาตากานะ

ญี่ปุ่น
เทคโนราที

right|thumb|โลโก้เทคโนราที

**เทคโนราที** () เป็นเสิร์ชเอนจินสำหรับค้นหาบล็อก โดยมีดัชนีค้นหากว่า 112 ล้านบล็อก (ข้อมูล ธันวาคม 2550) ชื่อของเว็บมาจากคำผสมระหว่าง เทคโนโลจิคอล (technological) และ ลิเทอราที (literati) ที่หมายถึงความรู้ในด้านเทคโนโลยี

เทคโนราทีทำงานโดยใช้ซอฟต์แวร์โอเพนซอร์ส 

## อ้างอิง

## แหล่งข้อมูลอื่น
* เว็บไซต์เทคโนราที

หมวดหมู่:เว็บไซต์
ปลาถ้ำ

[250px|thumb|[ปลาถ้ำตาบอดเม็กซิกัน (*Astyanax mexicanus*) ปลาถ้ำในจำพวกปลาคาราซิน (Characidae) พบในตอนใต้ของสหรัฐอเมริกาและเม็กซิโก นิยมเลี้ยงเป็นปลาสวยงาม]]
**ปลาถ้ำ** () คือปลาที่อาศัยอยู่ในถ้ำที่มืดมิด โดยมากจะเป็นปลาที่มีผิวหนังสีขาวซีดเผือดและตาบอดหรือตาเล็กมากเนื่องจากไม่ได้ใช้สายตาให้เป็นประโยชน์เลย เพราะแสงสว่างส่องเข้าไปไม่ถึง ปลาถ้ำจะมีระบบนิเวศน์และพฤติกรรมของตัวเองโดยเฉพาะ แตกต่างจากปลาที่พบทั่วไป ซึ่ง ปลาถ้ำสามารถพบได้ในถ้ำทุกภูมิภาคของโลก

ในส่วนของทวีปยุโรป เพิ่งจะมีการค้นพบปลาถ้ำเป็นครั้งแรกเมื่อปี ค.ศ. 2012 โดยนักดำน้ำผู้หนึ่งขณะสำรวจแม่น้ำดานูบ ที่ตอนเหนือของภาคใต้ประเทศเยอรมนี โดยพบปลาที่อยู่ในวงศ์ปลาหมู (Cobitidae) ที่มีผิวหนังซีดขาวออกชมพู เห็นเส้นเลือดภายใต้ผิวหนังด้วยตาเปล่าได้ และมีดวงตาขนาดเล็ก ซึ่งนักวิทยาศาสตร์เชื่อว่าเป็นปลาที่แยกออกมาจากปลาหมูหรือปลาค้อทั่วไปเมื่อ 20,000 ปีก่อน และคงจะไม่ได้มีเพียงแค่ชนิดเดียว

สำหรับในภูมิภาคเอเชียตะวันออกเฉียงใต้ คาดว่าจะมีถึง 26–39 ชนิด การสำรวจในปี ค.ศ. 2001 ที่ต้นน้ำในจังหวัดจันทบุรี พบ 8 ชนิด ในสกุล *[[Schistura]]*

## การจำแนก
ปัจจุบัน พบในประเทศไทยไม่ต่ำกว่า 8 ชนิด ใน 3 วงศ์ ได้แก่
# วงศ์ปลาค้อ (Balitoridae)
# วงศ์ปลาตะเพียน (Cyprinidae)
# วงศ์ปลาเนื้ออ่อน (Siluridae)

;วงศ์ปลาค้อ
:มี 5 ชนิด  
* ปลาค้อถ้ำวังบาดาล (*Nemacheilus troglocataractus*) มีความยาว 7 เซนติเมตร  พบในถ้ำวังบาดาล อำเภอไทรโยค จังหวัดกาญจนบุรี
* ปลาค้อถ้ำจารุธานินทร์ (*Schistura jaruthanini*) มีความยาว 7 เซนติเมตร พบที่ถ้ำคลองงู อำเภอศรีสวัสดิ์ จังหวัดกาญจนบุรี
* ปลาค้อถ้ำปางมะผ้า (*Schistura oedipus*) มีความยาวประมาณ 5 เซนติเมตร พบในระบบถ้ำใน อำเภอปางมะผ้า จังหวัดแม่ฮ่องสอน จัดว่าเป็นปลาถ้ำที่มีขนาดเล็กที่สุดที่พบในประเทศไทย
* ปลาค้อถ้ำพระวังแดง  (*Schistura spiesi*)  พบในถ้ำพระวังแดง ในอุทยานแห่งชาติทุ่งแสลงหลวง จังหวัดพิษณุโลก
* ปลาค้อถ้ำเนินมะปราง (*Schistura deansmarti*)  มีความยาวประมาณ 10 เซนติเมตร พบที่ถ้ำในอุทยานแห่งชาติทุ่งแสลงหลวง อำเภอวังทอง และอำเภอเนินมะปราง จังหวัดพิษณุโลก
* ปลาค้อถ้ำภูถ้ำน้ำ (*Schistura kaysonei*)  มีความยาวประมาณ 6 เซนติเมตร พบในภูถ้ำน้ำ เมืองท่าแขก แขวงคำม่วน ประเทศลาว

;วงศ์ปลาตะเพียน
:มี 2 ชนิด
* ปลาจาดถ้ำ (*Poropuntius speleops*) มีความยาวประมาณ 20 เซนติเมตร พบในถ้ำเทวดา อำเภอภูเขียว จังหวัดชัยภูมิ
* ปลาพลวงถ้ำ (*Neolissochilus subterraneus*) พบในถ้ำพระวังแดง ในอุทยานแห่งชาติทุ่งแสลงหลวง จังหวัดพิษณุโลก

;วงศ์ปลาเนื้ออ่อน
:มี 1 ชนิด
* ปลาชะโอนถ้ำ (*Pterocryptis buccata*) มีความยาวประมาณ 20 เซนติเมตร  พบในถ้ำวังบาดาล อำเภอไทรโยค จังหวัดกาญจนบุรี มี 2 ลักษณะ คือ สีชมพูและสีเทา

## อ้างอิง

## แหล่งข้อมูลอื่น
*ปลาถ้ำ 9 ชนิด ที่ประกาศเป็นสัตว์ป่าคุ้มครองตามกฎกระทรวงฯ2546...

หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:วงศ์ปลาค้อ
หมวดหมู่:วงศ์ปลาตะเพียน
หมวดหมู่:วงศ์ปลาเนื้ออ่อน
หมวดหมู่:สิ่งมีชีวิตเฉพาะถิ่น
หมวดหมู่:ปลาน้ำตกและลำธาร
หมวดหมู่:ปลาแบ่งตามชื่อสามัญ
หมวดหมู่:ปลาถ้ำ
อุทยานแห่งชาติหาดวนกร

**อุทยานแห่งชาติหาดวนกร** ตั้งอยูในพื้นที่อำเภอเมืองประจวบคีรีขันธ์ และอำเภอทับสะแก จังหวัดประจวบคีรีขันธ์ แต่เดิมเป็นป่าสงวนแห่งชาติป่าวังด้วนและป่าห้วยยาง เป็นที่ตั้งของสวนป่าห้วยทราย ท้องที่อำเภอเมืองประจวบคีรีขันธ์ สวนป่าห้วยยาง สวนรุกขชาติห้วยยาง และสถานีวนกรรมห้วยยาง ท้องที่อำเภอทับสะแก จังหวัดประจวบคีรีขันธ์ ต่อมาสถานีวนกรรมห้วยยางได้ถูกยกเลิกไป เมื่อทางกรมป่าไม้มีนโยบายที่จะจัดตั้งอุทยานแห่งชาติ จึงได้โอนพื้นที่แห่งนี้มาให้กองอุทยานแห่งชาติดำเนินการตั้งแต่ปีงบประมาณ 2532 เป็นต้นมา อุทยานแห่งชาติหาดวนกร ตั้งอยู่ริมถนนเพชรเกษม ห่างจากประจวบคีรีขันธ์ไปทางอำเภอทับสะแก ประมาณ 23 กิโลเมตร

## ลักษณะภูมิประเทศ
อุทยานแห่งชาติหาดวนกรประกอบด้วยพื้นที่ที่มีลักษณะภูมิประเทศแบบที่ราบแนวชายฝั่งทะเลและแนวชายฝั่งยกตัว มีระดับความสูงเฉลี่ยจากระดับน้ำทะเลปานกลางตั้งแต่ 0-5 เมตร ลักษณะพื้นที่ค่อยๆลาดลงเป็นพื้นที่ค่อนข้างราบเรียบ จนถึงราบเรียบ (Slightly undulating to nearly level) มีเกาะเล็กๆ 2 เกาะ เรียกว่าเกาะจานและเกาะท้ายทรีย์ ซึ่งทั้งสองเกาะ เชื่อมติดกัน ลักษณะทางธรณีของเกาะเป็นหินอัคนีและหินทราย มีแนวชายหาดทรายสั้นๆ ลักษณะของทรายค่อนข้างละเอียดเกิดจากเศษซากปะการัง ที่เหลือเป็นแผ่นดิน ลักษณะของพื้นที่ที่เป็นแผ่นดินจะลาดลงจากทิศตะวันตกมาทางทิศตะวันออก ทำให้ทางด้านทิศตะวันตกมีความลาดชันมากกว่าทางทิศตะวันออก 

## ลักษณะของภูมิอากาศ
โดยทั่วไปเป็นมรสุมเขตร้อน และได้รับอิทธิพลจากลมทะเล จะมีความแตกต่างของช่วงฤดูแล้งและฤดูฝนอย่างเห็นได้ชัดเจน ฤดูฝนจะเริ่มตั้งแต่เดือน พฤษภาคม ถึงเดือน พฤศจิกายน รวมเป็นระยะเวลา 6-7 เดือน ฤดูหนาวจะเริ่มตั้งแต่เดือน ธันวาคม ถึงเดือน มกราคม ส่วนเดือนกุมภาพันธ์ ถึงเดือน เมษายน เป็นฤดูร้อน และแห้งแล้งเป็นเวลา 3 เดือน 

            **ปริมาณน้ำฝน** มีปริมาณฝนตกรวมตลอดปี 1,013.52 มิลลิเมตร เดือนตุลาคมมีปริมารฝนตกมากที่สุดถึง 288.32 มิลลิเมตร และเดือนธันวาคมมีฝนตกน้อยที่สุด เพียง 12.72 มิลิเมตร 

            **อุณหภูมิ** จะมีอุณหภูมิแตกต่างกันค่อนข้างมากระหว่างเวลากลางวันและเวลากลางคืน อุณหภูมิเฉลี่ยตลอดปีอยู่ที่ 27.71 องศาเซลเซียส ซึ่งมีอุณหภูมิเฉลี่ยสูงสุดอยู่ในเดือน พฤษภาคม 29.45 องศาเซลเซียส และมีอุณหภูมิเฉลี่ยต่ำสุดอยู่ในเดือน มกราคม คือ 25.65 องศาเซลเซียส 

            **ความชื้นสัมพัทธ์** มีความชื้นสัมพัทธ์เฉลี่ยตลอดปี 75.97 เปอร์เซ็นต์ซึ่งมีความชื้นสัมพัทธ์เฉลี่ยสูงสุด 82.4 เปอร์เซ็นต์ ในเดือนตุลาคม และมีความชื้นสัมพัทธ์เฉลี่ยต่ำสุดในเดือน ธันวาคม คือ 69.1 เปอร์เซ็นต์ 

## แหล่งท่องเที่ยว
* เกาะจานและเกาะท้ายทรีย์
* หาดวนกร
* อ่าวมะค่า

## อ้างอิง

## แหล่งข้อมูลอื่น
* เว็บไซต์อุทยานแห่งชาติของกรมอุทยาน 
* สถิติข้อมูลนักท่องเที่ยวในอุทยานแห่งชาติ 
* เว็บไซต์อย่างเป็นทางการของจังหวัดประจวบคีรีขันธ์ 

หาดวนกร
หาดวนกร
หมวดหมู่:อำเภอเมืองประจวบคีรีขันธ์
หมวดหมู่:อำเภอทับสะแก
วัดเกาะหลัก

**วัดเกาะหลัก** อำเภอเมืองประจวบคีรีขันธ์ จังหวัดประจวบคีรีขันธ์ เป็นวัดเก่าสร้างมาราว พ.ศ. 2300 ได้รับการยกฐานะ เป็นพระอารามหลวง เมื่อ พ.ศ. 2515 

ชื่อวัดเกาะหลัก ตั้งตามสถานที่ตั้งวัด คือ บริเวณอ่าวเกาะหลัก
สถานที่ตั้งวัด เลขที่ 306 ถนนสละชีพ ตำบลประจวบคีรีขันธ์ อำเภอเมืองประจวบคีรีขันธ์ จังหวัดประจวบคีรีขันธ์ เนื้อที่ 41 ไร่ 1 งาน 38 ตารางวา สถานะ เป็นพระอารามหลวง ชั้นตรี ชนิดสามัญ ประวัติการสร้าง ประมาณ พ.ศ. 2300 แต่ไม่ปรากฏหลักฐานการสร้าง ว่าใครเป็นผู้ริเริ่มสร้าง หรือสร้างในปี พ.ศ.ใดแน่นอน แต่มีประกาศตั้งวัดเมื่อ วันที่ 2 มีนาคม พ.ศ. 2459 และได้รับพระราชทานวิสุงคามสีมาเมื่อ วันที่ 2 กันยายน พ.ศ. 2480 

## นามอดีตเจ้าอาวาส และระยะเวลาอยู่ครองวัด
1. หลวงพ่อศรีสุนทร จากคำบอกเล่าสืบต่อกันมา

2. สมภารหรั่ง จากคำบอกเล่าสืบต่อกันมา

3. สมภารถึก จากคำบอกเล่าสืบต่อกันมา

4. หลวงพ่อจ้อย จากคำบอกเล่าสืบต่อกันมา

5. พระอาจารย์อินทร์ จากคำบอกเล่าสืบต่อกันมา

6. พระครูสุทธาจารคุณ (อ่ำ อินฺทโชโต) พ.ศ. 2458 - 2472 ผู้รั้งตำแหน่งเจ้าคณะจังหวัดประจวบคีรีขันธ์

7. พระสุเมธีวรคุณ (เปี่ยม จนฺทโชโต) พ.ศ. 2473 - 2492 อดีตเจ้าคณะจังหวัดประจวบคีรีขันธ์

8. พระสุเมธีวรคุณ (โถ พฺรหฺมสโร) พ.ศ. 2492 - 2510 อดีตเจ้าคณะจังหวัดประจวบคีรีขันธ์

9. พระราชวิสุทธิคุณ (เกตุ จิตฺตสาโร วงศ์แหวน) พ.ศ. 2511 - 2542 อดีตเจ้าคณะจังหวัดประจวบคีรีขันธ์

10. พระเมธีคุณาภรณ์ (อุดม สิริวณฺโณ เกตุสิริ)

## อ้างอิง

หมวดหมู่:พระอารามหลวงชั้นตรี ชนิดสามัญ
เกาะหลัก
โนยูแฮงอัป

**"โนยูแฮงค์อัพ"** () ประพันธ์โดย Arnthor Birgisson, Rami Yacoub และ Savan Kotecha ขับร้องโดยผู้ชนะการประกวดรายการ  ดิ เอ็กซ์ แฟกเตอร์  เชน วอร์ด เพลงนี้ออกจำหน่ายรูปแบบ ซิงเกิล double A-side พร้อมกับเพลง **"[[อิฟแดทส์โอเควิทยู]]"**

## ชาร์ท

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:เพลงของเชน วอร์ด
อิฟแดทส์โอเควิทยู

**"อิฟแดทส์โอเควิทยู"** () ประพันธ์โดย Savan Kotecha, Arnthor Birgisson และ Max Martin สำหรับผู้ชนะการประกวดรายการ ดิ เอ็กซ์ แฟกเตอร์ เชน วอร์ด บรรจุในอัลบั้มที่ 2 ของเขา เบรธเลส นับเป็นซิงเกิลที่ 4 ของเขา เมื่อนับรวมซิงเกิลทั้งหมด ซึ่งมาพร้อมกับ double A-side เพลง "โนยูแฮงค์อัพ" ซิงเกิลนี้เป็นซิงเกิลแรกของอัลบั้มเบรธเลส ปล่อยสู่สถานีวิทยุเมื่อวันที่ 19 สิงหาคม พ.ศ. 2550 

อิฟแดทส์โอเควิทยู เป็นเพลงแนว ป๊อบสไตล์เร้กเก้ ซึ่งสามารถขึ้นสู่อันดับ 1 ในชาร์ทว่าจะเป็น 105.5 EazyFM, 99.5 The Radio และ MET 107 FM  ในเวลาอันรวดเร็ว รวมทั้งยังเป็นเพลงสากล 1 ใน 2 เพลง (อีกเพลงคือ ‘Beautiful Girls’ ของ ฌอน คิงสตัน) ที่เปิดบ่อยสุดในสถานีวิทยุเพลงสากลของไทย 

## ชาร์ท

## อ้างอิง

หมวดหมู่:ซิงเกิลในปี พ.ศ. 2550
หมวดหมู่:เพลงของเชน วอร์ด
เกาะลูซอน

**ลูซอน** (Luzon) เป็นเกาะที่ใหญ่ที่สุดและมีความสำคัญทางเศรษฐกิจและการเมืองมากที่สุดของประเทศฟิลิปปินส์ และเป็นหนึ่งในกลุ่มเกาะทั้งสามกลุ่มของประเทศ (อีกสองกลุ่มได้แก่ วีซายันและมินดาเนา) โดยกลุ่มเกาะลูซอน ได้แก่ ตัวเกาะลูซอนเอง รวมทั้งหมู่เกาะบาตันและหมู่เกาะบาบูยันทางทิศเหนือ และเกาะต่าง ๆ ทางทิศใต้ ได้แก่ เกาะกาตันดัวเนส เกาะมารินดูเก เกาะมัสบาเต เกาะรอมบลอน และเกาะมินโดโร 

เกาะลูซอนปรากฏในประวัติศาสตร์จีนในชื่อว่า "จักรวรรดิซ้องน้อย" (Lesser Song Empire) หรือ Lusong Kok จากนั้นนักสำรวจชาวโปรตุเกสได้บันทึกเกาะนี้ไว้ในแผนที่ของพวกเขาในชื่อ "ลูโซเนีย" (Luçonia) หรือ "ลูซอน" (Luçon) ชาวสเปนเข้ามาถึงเกาะนี้และอ้างกรรมสิทธิ์เพื่อครอบครองในปลายคริสต์ศตวรรษที่ 16 ภายใต้การปกครองของสเปน ลูซอนยังมีชื่อเรียกว่า ***นวยบากัสตียา (Nueva Castilla)*** หรือ ***นิวคาสตีล (New Castile)*** อีกด้วย ต่อมาในช่วงการปฏิวัติฟิลิปปินส์ เอมีลีโอ อากีนัลโดได้ประกาศเอกราชจากสเปนและจัดตั้งสาธารณรัฐฟิลิปปินส์ที่ 1 ที่เกาะแห่งนี้ แต่หลังจากนั้นทั้งหมู่เกาะก็ตกไปอยู่ในการปกครองของสหรัฐอเมริกา จนกระทั่งเกาะลูซอนและเกาะอื่น ๆ ได้เอกราชอย่างสมบูรณ์อีกครั้งในปี ค.ศ. 1946

ลูซอน
ช้างพลายมงคล

**ช้างพลายมงคล** เป็นช้างพลายที่มีชื่อเสียงของเจ้าพระยาเทเวศร์วงศ์วิวัฒน์ (หม่อมราชวงศ์หลาน กุญชร)

ช้างพลายมงคล เป็นลูกช้างพลายที่พระเจ้าอินทวิชยานนท์ เจ้าผู้ครองนครเชียงใหม่ได้ส่งมาเป็นของขวัญถวายแด่ สมเด็จพระบรมโอรสาธิราช เจ้าฟ้ามหาวชิรุณหิศ เนื่องในพระราชพิธีโสกันต์ เมื่อ พ.ศ. 2433 พระบาทสมเด็จพระจุลจอมเกล้าเจ้าอยู่หัวโปรดเกล้าให้เจ้าพระยาเทเวศร์วงศ์วิวัฒน์ ซึ่งเป็นพระอภิบาลในเจ้าฟ้ามหาวชิรุณหิศ เป็นผู้ดูแลช้างนั้น

เจ้าพระยาเทเวศร์วงศ์วิวัฒน์  ได้นำช้างพลายมงคลมาเลี้ยงดูที่วังบ้านหม้อของท่าน มอบหมายให้ควาญช้างชื่อ ภู่ เป็นผู้ดูแล จนกระทั่งในปี พ.ศ. 2437 เจ้าฟ้ามหาวชิรุณหิศเสด็จทิวงคต เจ้าพระยาเทเวศร์วงศ์วิวัฒน์ก็ยังเป็นผู้ดูแลพลายมงคลสืบมา 

เจ้าพระยาเทเวศร์วงศ์วิวัฒน์ ซึ่งรับราชการกำกับดูแลกรมหมาดเล็ก กรมม้า และกรมมหรสพ ได้ฝึกหัดช้างพลายมงคลให้เล่นละครในคณะละครดึกดำบรรพ์ของท่าน ช้างพลายมงคลมีชื่อเลียงเป็นที่เลื่องลือถึงความแสนรู้ ในการเล่นบทช้างเอราวัณ ในโขนตอนหนุมานหักคอช้างเอราวัณ พลายมงคลจะถูกทาสีขาวทั้งตัว และติดหัวช้างปลอมสองข้าง ในการแสดงละครจะต้องถูกหนุมานหักคอกระดาษ พลายมงคลต้องแกล้งล้มทำทีเป็นตาย และสามารถแสดงได้สมบทบาท เป็นที่ชื่นชอบของคนดู

ในปี พ.ศ. 2442 พลายมงคลเกิดตกมันและทำร้ายผู้คนที่มาแหย่ ครั้งหนึ่งถึงกับอาละวาดทำร้ายตาภู่ ควาญช้างประจำตัวเสียชีวิต  พลายมงคลต้องถูกลงโทษนำไปเป็นช้างใช้งานในกรมสุขาภิบาล ในพระเจ้าบรมวงศ์เธอ พระองค์เจ้ากฤษดาภินิหาร กรมพระนเรศร์วรฤทธิ์ มีหน้าที่ใช้แรงงานบดถนน ในการก่อสร้างถนนราชดำเนิน

ต่อมาเจ้าพระยาเทเวศร์วงศ์วิวัฒน์ ได้ขอประทานช้างพลายมงคลคืน เพื่อนำไปถวายเจ้าอินทวโรรสสุริยวงศ์ พระโอรสของพระเจ้าอินทวิชยานนท์ เพื่อนำกลับไปเลี้ยงดูที่บ้านเกิด แต่ช้างพลายมงคลได้ล้มเสียกลางทาง จากการตกน้ำเพราะไปใกล้ตลิ่งเพื่อจะเล่นหรือหาของทานไม่ทราบแน่ชัดทำให้ดินถล่มตกลงไปในแม่น้ำปิง ที่จังหวัดตาก ก่อนจะเดินทางไปถึงเชียงใหม่

## อ้างอิง

* 

* 

* 
* บุญเหลือ เทพยสุวรรณ, หม่อมหลวง, *เรื่องของช้างพลายมงคลผู้อาภัพ*, องค์การค้าของคุรุสภา, 2543, 74 หน้า, ISBN 974-222-409-9 

หมวดหมู่:จังหวัดเชียงใหม่
ม
หมวดหมู่:พระเจ้าอินทวิชยานนท์
หมวดหมู่:ประวัติศาสตร์เชียงใหม่
หมวดหมู่:สัตว์เลี้ยงในประเทศไทย
โทรสาร

thumb|เครื่องโทรสาร
**โทรสาร** หรือ **โทรภาพ** ( *แฟกซ์*) คือเทคโนโลยีโทรคมนาคมอย่างหนึ่งใช้สำหรับโอนถ่ายข้อมูลสำเนาของเอกสาร ผ่านทางอุปกรณ์บนเครือข่ายโทรศัพท์ที่เรียกว่า *เครื่องโทรสาร* หรือ *telecopier* ในอุตสาหกรรมบางประเภท การส่งสำเนาเอกสารจากระยะไกลไปยังบุคคลหนึ่ง ข้อดีคือรวดเร็วกว่าการส่งทางไปรษณีย์ แต่ข้อเสียคือเอกสารที่ได้รับอาจมีคุณภาพต่ำ และรูปแบบที่จัดวางไว้อาจไม่ตรงตำแหน่งหรือผิดเพี้ยนไป ปัจจุบันโทรสารได้ลดความนิยมลงไป เนื่องจากนิยมส่งเอกสารทางอีเมลแทน ซึ่งจะไม่เกิดข้อเสียดังกล่าว

*facsimile* มาจากภาษาละติน *fac simile* แปลว่า การทำให้เหมือนกัน หรือการทำสำเนา บางครั้งในภาษาอังกฤษมีการใช้คำว่า *telefacimile* หรือ *telefax* หมายถึง การทำสำเนาระยะไกล

## อ้างอิง

## ดูเพิ่ม
* เครื่องโทรศัพท์
* โทรศัพท์มือถือ
* โทรสารแบบไม่ใช้กระดาษ 

หมวดหมู่:อุปกรณ์ทางโทรคมนาคม
หมวดหมู่:อุปกรณ์สำนักงาน
หมวดหมู่:อุปกรณ์รอบข้างคอมพิวเตอร์
หมวดหมู่:สิ่งประดิษฐ์ของสหรัฐ
หมวดหมู่:สิ่งประดิษฐ์ของญี่ปุ่น
หมวดหมู่:สิ่งประดิษฐ์ของสกอตแลนด์
เกาะติเอร์ราเดลฟูเอโก

**ติเอร์ราเดลฟูเอโก** () หรือชื่อเต็มคือ **อิสลากรันเดเดติเอร์ราเดลฟูเอโก** () เป็นเกาะแห่งหนึ่งตั้งอยู่ใกล้กับด้านปลาย (ทางทิศใต้) ของภาคพื้นทวีปอเมริกาใต้ ทั้งสองถูกแบ่งออกจากกันด้วยช่องแคบมาเจลลัน โดยซีกตะวันตกของเกาะเป็นของประเทศชิลี ส่วนซีกตะวันออกเป็นของประเทศอาร์เจนตินา เกาะนี้เป็นเกาะที่ใหญ่ที่สุดในกลุ่มเกาะที่มีชื่อเดียวกันว่า "ติเอร์ราเดลฟูเอโก"

เกาะติเอร์ราเดลฟูเอโกมีเนื้อที่ 47,992 ตารางกิโลเมตร จึงเป็นเกาะที่ใหญ่ที่สุดเป็นอันดับที่ 29 ของโลก เมืองหลักสองแห่งได้แก่ อูซัวยา (Ushuaia) และริโอกรันเด (Río Grande) ซึ่งอยู่ในอาร์เจนตินาทั้งสองเมือง ในขณะที่จุดสูงสุดของเกาะคือยอดเขาดาร์วิน (Monte Darwin) อยู่ในชิลี เมืองอื่น ๆ ได้แก่ โตลูอิน (Tolhuin) และปอร์เบนีร์ (Porvenir) ในอาร์เจนตินาและชิลีตามลำดับ นอกจากนี้ ส่วนเหนือของเกาะยังมีตะกอนน้ำมันสะสมอยู่ ซึ่งหมู่บ้านเซร์โรซอมเบรโร (Cerro Sombrero) ในชิลีเป็นศูนย์กลางการสกัดน้ำมันหลักบนเกาะ

ติเอร์ราเดลฟูเอโก
ติเอร์ราเดลฟูเอโก
ติเอร์ราเดลฟูเอโก
ติเอร์ราเดลฟูเอโก
ติเอร์ราเดลฟูเอโก
หมวดหมู่:แคว้นมากายาเนส
หมวดหมู่:รัฐติเอร์ราเดลฟูเอโก
สเปกตรัม

[thumb|สีต่อเนื่องของ[รุ้งกินน้ำ]]

**สเปกตรัม** (ละติน spectrum *ภาพ, การปรากฏ*) หมายถึง เงื่อนไขอย่างหนึ่ง ที่ไม่ได้จำกัดเฉพาะกลุ่มของค่าหนึ่ง ๆ แต่สามารถแปรผันได้อย่างไม่สิ้นสุดภายใต้ความต่อเนื่อง (continuum) คำนี้มีการใช้เป็นครั้งแรกในเรื่องวิทยาศาสตร์ที่เกี่ยวกับทัศนศาสตร์ (optics) โดยเฉพาะแถบสีรุ้งที่ปรากฏจากการแยกแสงขาวด้วยปริซึม นอกจากนั้นแล้วสามารถใช้ในความหมายอื่นที่ไม่ใช่วิทยาศาสตร์ เช่น สเปกตรัมของความคิดเห็นทางการเมือง สเปกตรัมของการออกฤทธิ์ของยา ซึ่งค่าต่าง ๆ ในสเปกตรัมไม่จำเป็นต้องเป็นจำนวนที่นิยามไว้อย่างแม่นยำเหมือนในทัศนศาสตร์ แต่เป็นค่าบางค่าที่อยู่ภายในช่วงของสเปกตรัม

**สเปกตรัมที่มองเห็นได้** แสงเป็นคลื่นของการแผ่รังสีแม่เหล็กไฟฟ้า "แสงสีขาว" เป็นส่วนผสมชองแสงสีต่าง ๆ แต่ละแสงสีมีความถี่และความยาวคลื่นเฉพาะ ตัวสีเหล่านี้รวมตัวเป็นสเปกตรัมที่มองเห็นได้ ตาและสมองของเรารับรู้สิ่งต่าง ๆ จากความแตกต่างของความยาวคลื่นของสีที่เรามองเห็นได้

## แสงสีที่ปล่อยออกมา
ลำแสงขาวที่ถูกหักเหขณะที่มันผ่านเข้าและออกจากปริซึม ปริซึมหักเหแสงที่มีความยาวคลื่นต่าง ๆ กันด้วยปริมาณต่างกัน แล้วปล่อยให้ลำแสงขาวออกมาเป็นสเปกตรัมที่มองเห็นได้

### แสงสี และความร้อน
อะตอมของวัตถุร้อนจะให้รังสีอินฟราเรด และแสงสีแดงบางส่วนออกมา ขณะที่วัตถุร้อนขึ้น อะตอมของวัตถุจะให้แสงสีที่มีความยาวคลื่นสั้นลง ได้แก่ แสงสีส้มแล้วเป็นแสงสีเหลือง วัตถุที่ร้อนมากจะให้แสงสีทั้งสเปกตรัมทำให้เห็นเป็นแสงสีขาว

#### สีดิฟแฟรกชั่น
พลังงานคลื่นทุกรูปจะ "ดิฟแฟรก" หรือกระจายออกจาเมื่อผ่านช่องว่าง หรือรอบ ๆ วัตถุ แผ่นดิฟแฟรกชันเกรตติ้ง เป็นแผ่นแก้วที่สลักเป็นช่องแคบ ๆ รังสีแสงจะกระจายออก ขณะที่ผ่านช่องแคบนั้นและมีสอดแทรกระหว่างรังสีโค้งเหล่านั้นเกิดเป็นทางของสีต่าง ๆ กัน

#### สีท้องฟ้า
***ท้องฟ้าสีฟ้า** ดวงอาทิตย์ให้แสงสีขาวบริสุทธิ์ ซึ่งจะกระเจิงโดยโมเลกุลของอากาศ ขณะที่ส่องเข้ามาในบรรยากาศของโลก แสงสีฟ้าจะกระเจิงได้ดีกว่าแสงสีอื่น จึงทำให้ท้องฟ้าเป็นสีฟ้า
***ท้องฟ้าสีแดง** เมื่อดวงอาทิตย์ใกล้จะลับขอบฟ้า แสงสีฟ้าทางปลายอีกด้านหนึ่งของสเปกตรัมจะกระเจิง เราจะเห็นดวงอาทิตย์เป็นแสงสีแดง-ส้ม  เพราะแสงสีจากปลายสเปกตรัมด้านนี้ผ่านมายังตาเรา  แต่แสงสีฟ้าหายไป

#### รุ้งปฐมภูมิ
จะเห็นรุ้งในขณะที่ฝนตก เมื่อดวงอาทิตย์อยู่ข้างหลังเรา รังสีแสงอาทิตย์ส่องผ่านหยดน้ำฝนในท้องฟ้า หยดน้ำฝนนั้นคล้ายปริซึมเล็ก ๆ แสงขาวจะหักเหเป็นสเปกตรัมภายในหยดน้ำฝน และจะสะท้อนกลับออกมาสู่อากาศเป็นแนวโค้งสีต่าง ๆ

## อ้างอิง
# http://www.rmutphysics.com/CHARUD/virtualexperiment/explorescience/light/index.htm 

## ดูเพิ่ม
* สเปกตรัมแม่เหล็กไฟฟ้า

หมวดหมู่:ทัศนศาสตร์
หมวดหมู่:คำศัพท์วิทยาศาสตร์
หมวดหมู่:หลักการสำคัญของฟิสิกส์
เวอร์นอน แอล สมิธ

thumb|เวอร์นอน แอล สมิธ นักเศรษฐศาสตร์รางวัลโนเบล

**เวอร์นอน โลแมกซ์ สมิธ** () เกิดเมื่อวันที่ 1 มกราคม ค.ศ. 1927 ในเมืองวิชิทอ รัฐแคนซัส เป็นศาตราจารย์ทางด้านเศรษฐศาสตร์ที่มหาวิทยาลัยเชปแมน รัฐแคลิฟอร์เนีย และนักวิชาการของมหาวิทลัยจอร์จ เมสัน อันเป็นศูนย์กลางของการศึกษาวิทยาศาสตร์เศรษฐศาสตร์ และของศูนย์เมอร์เซตัส ซึ่งทั้งหมดนี้อยู่ในอาร์ลิงตัน รัฐเวอร์จิเนีย

เวอร์นอน สมิธได้รับรางวัลโนเบลสาขาเศรษฐศาสตร์ในปี 2002 ร่วมกับดาเนียล คาห์เนแมน เขาเป็นผู้ก่อตั้งและประธานของสถาบันวิจัยนานาชาติในด้านเศรษฐศาสตร์เชิงทดลอง และนักวิชาการชั่วคราวของสถาบันคาโตในกรุงวอชิงตัน ดี.ซี.

เวอร์นอน สมิธเป็นศิษย์เก่าของวิชิตานอร์ทไฮสคูลและมหาวิทยาลัยเฟรนส์ สมิธจบปริญญาตรีสาขาวิศวกรรมไฟฟ้าจากแคลเทคในปี 1949 และปริญญาโทสาขาเศรษฐศาสตร์จากมหาวิทยาลัยแคนซัสในปี 1955 และขณะที่ศึกษาปริญญาเอกอยู่ที่ฮาร์วาร์ดนั้น เขาได้เป็นอาจารย์สอนที่สถาบันเทคโนโลยีแมสซาชูเซตส์ (MIT) ในบางรายวิชาอีกด้วย

สมิธรับงานสอนครั้งแรกที่วิทยาลัยการจัดการครานเนิร์ทแห่งมหาวิทยาลัยเพอร์ดูในช่วงปี 1955 ถึง 1967 และได้เลื่อนตำแหน่งเป็นศาสตราจารย์เต็มตัว และเป็นที่ทำงานที่เขาได้เริ่มทำงานทางด้านเศรษฐศาสตร์เชิงทดลอง

หมวดหมู่:ผู้ได้รับรางวัลโนเบลสาขาเศรษฐศาสตร์
หมวดหมู่:นักเศรษฐศาสตร์ชาวอเมริกัน
หมวดหมู่:ศิษย์เก่าจากมหาวิทยาลัยเฟรนส์
หมวดหมู่:ศิษย์เก่าจากสถาบันเทคโนโลยีแคลิฟอร์เนีย
หมวดหมู่:ศิษย์เก่าจากมหาวิทยาลัยแคนซัส
หมวดหมู่:ศิษย์เก่าจากมหาวิทยาลัยฮาร์วาร์ด
หมวดหมู่:บุคคลจากสถาบันเทคโนโลยีแมสซาชูเซตส์
หมวดหมู่:บุคคลจากมหาวิทยาลัยเพอร์ดู
หมวดหมู่:บุคคลจากมหาวิทยาลัยแชปแมน
หมวดหมู่:บุคคลจากวิชิทอ
คารูโซ

**คารูโซ** () เป็นบทเพลงผลงานการประพันธ์ของลุซิโอ ดัลลา ในปี พ.ศ. 2529 เพื่ออุทิศให้แด่เอ็นริโก คารูโซ นักร้องโอเปร่าชาวอิตาลีที่มีชื่อเสียง

เพลงนี้ได้นำมาร้องใหม่หลายครั้ง อาทิ Antonio Forcione กับ Sabina Scubbia ในปี พ.ศ. 2540 (ค.ศ. 1997) กับอัลบั้ม "Meet Me In London" และในปี พ.ศ. 2546 กับการนำมาร้องใหม่ของ จอช โกรแบน ในอัลบั้ม Closer นักร้องชาวอเมริกัน

คารูโซยังนำมาร้องใหม่โดยอานเดรอา โบเชลลี ในอัลบั้ม *โรมันซา* และ ลูชิอาโน ปาวารอตติ นำเพลงนี้มาแสดงหลายครั้ง ครั้งหนึ่งได้นำไปแสดงในคอนเสิร์ต "The Three Tenors" และอยู่ในอัลบั้มขายดีที่สุดในปารีส ในปี พ.ศ. 2541

## ฉบับของอิลดีโว
อิลดีโว นำเพลงคารูโซมีขับร้องใหม่ในอัลบั้ม*[[เซียมเปร]]* และวางจำหน่ายซิงเกิล คารูโซเป็นซิงเกิลแรกและซิงเกิลเดียวของอัลบั้มนี้

;ซิงเกิลวิทยุ 1 เพลง (สหรัฐอเมริกา)
# คารูโซ

หมวดหมู่:เพลงในปี พ.ศ. 2529
หมวดหมู่:อิลดีโว
เดอะเบรธเลสทัวร์

**คอนเสิร์ตทัวร์เดอะเบรธเลส** เป็นการทัวร์ของเชน วอร์ด ในสหราชอาณาจักร ซึ่งจะจัดขึ้นในเดือนพฤษภาคม พ.ศ. 2551 เพื่อสนับสนุนอัลบั้มเบรธเลส

## กำหนดการ

หมวดหมู่:เชน วอร์ด
โอเพนไอดี

right|250px|thumb|โอเพนไอดี

**โอเพนไอดี** (OpenID) หรือมีสะกด **โอเพ่นไอดี** เป็นรูปแบบการลงชื่อเข้าใช้ (ล็อกอิน) เข้าสู่ระบบของเว็บไซต์ โดยเว็บไซต์ที่ใช้ระบบโอเพนไอดีนี้ สามารถให้บริการผู้ใช้ที่ได้ทำการลงทะเบียนไว้แล้วจากเว็บไซต์อื่น โดยผู้ใช้ไม่จำเป็นต้องทำการลงทะเบียนใหม่ ในปัจจุบันได้มีผู้ให้บริการรองรับการทำงานของโอเพนไอดีในหลายเว็บไซต์รวมถึง ยาฮู! เอโอแอล และ ออเรนจ์ และมีการประกาศของ ไมโครซอฟท์ กูเกิล เวอริไซน์ และ ไอบีเอ็ม  โดยรวมไปถึงการทำงานผ่านเว็บเบราว์เซอร์ ไฟร์ฟอกซ์ รุ่น 3.0

## ประวัติ
โอเพนไอดีพัฒนาขึ้นโดยนายแบรด ฟิตสแพทริก (Brad Fitzpatrick) เจ้าของเว็บไซต์ LiveJournal ในขั้นเริ่มต้นเทคโนโลยีของฟิตสแพทริกยังไม่เป็นมาตรฐานที่ชัดเจน ต่อมาเมื่อมีการทำงานในหลาย ๆ ส่วน และได้รับเสียงตอบรับจากการใช้งานจริง การจัดการประชุมระหว่างผู้พัฒนาและผู้ร่วมผลประโยชน์ได้ร่วมกันจัดทำจนเป็นสากล ด้วยการร่วมมือจากทุกฝ่ายจึงได้เรียกมาตรฐานนี้ว่า โอเพนไอดี

## การใช้งาน
จากข้อมูลในเดือนธันวาคม พ.ศ. 2552 มีการเปิดใช้งานโอเพนไอดีบนอินเทอร์เน็ตแล้วกว่า 1 พันล้านไอดี และมีกว่า 9 ล้านเว็บไซต์ รองรับการใช้งานโอเพนไอดี

## มูลนิธิโอเพนไอดี

มูลนิธิโอเพนไอดี (OpenID Foundation) เป็นองค์กรไม่แสวงผลกำไรที่จัดตั้งขึ้นในสหรัฐอเมริกา มูลนิธิโอเพนไอดีจัดตั้งขึ้นเพื่อจัดการเรื่องลิขสิทธิ์ เครื่องหมายการค้า การทำตลาด และกิจกรรมอื่น ๆ ที่เกี่ยวข้องกับความสำเร็จของชุมชนโอเพนไอดี

### คณะกรรมการ
คณะกรรมการของมูลนิธิโอเพนไอดีประกอบด้วยตัวแทนจากชุมชนโอเพนไอดีหกคน และตัวแทนหกคนจากบริษัทต่าง ๆ

## อ้างอิง

## แหล่งข้อมูลอื่น
* เว็บไซต์โอเพนไอดีอย่างเป็นทางการ
* โอเพนไอดีประเทศไทย 

หมวดหมู่:อินเทอร์เน็ต
หริมันทิรสาหิบ

**หริมันทิรสาหิบ**, **ฮรมันดิรซาฮิบ** หรือ **หริมนเทียรสาหิบ** (คุรมุขี: ਹਰਿਮੰਦਰ ਸਾਹਿਬ; เทวนาครี: हरिमन्दिर साहिब; ) หรือ **วิหารทอง** (Golden Temple) เป็นคุรุทวาราที่สำคัญที่สุดในศาสนาซิกข์ ตั้งอยู่ที่เมืองอมฤตสระ รัฐปัญจาบ ทางภาคเหนือของประเทศอินเดีย ชื่อของวิหารนั้นแปลว่า ที่สถิตของพระผู้เป็นเจ้า สถานที่อันเป็นที่ยกย่องว่าศักดิ์สิทธิ์สูงสุด (abode of God, exalted holy court) ในภาษาไทยได้มีผู้เรียกวิหารนี้อีกหลายชื่อ เช่น **วิหารทองคำ**, **สุวรรณวิหาร** เป็นต้น

วิหารนั้นสร้างขึ้นท่ามกลางสระน้ำอมฤตซึ่งสร้างโดยคุรุรามทาสในปี ค.ศ. 1577 ต่อมา คุรุอรชุน คุรุศาสดาองค์ที่ 5 ตามความเชื่อของซิกข์ได้ทรงรับสั่งให้ซาอี มีอัน มีร์ (Sai Mian Mir) ผู้เป็นปีร์ (pir) ชาวมุสลิมแห่ง ละฮอร์ วางศิลาฤกษ์ในปี ค.ศ. 1589 ต่อมาในปี ค.ศ. 1604 คุรุอรชุนได้ประดิษฐานพระมหาคัมภีร์ อาทิครันถ์ (ซึ่งต่อมาเรียกว่า พระมหาคัมถีร์คุรุครันถสาหิพ) และประทานชื่อให้กับวิหารนี้ว่า *อัถ สัถ ติรัถ* (Ath Sath Tirath) ซึ่งแปลโดยตรงว่าสถานที่แห่ง 68 การแสงบุญอันศักดิ์สิทธิ์ ("shrine of 68 pilgrimages") วิหารนั้นได้รับการสร้างใหม่อย่างต่อเนื่อง เนื่องด้วยความศักดิ์สิทธิ์และความเป็นศูนย์รวมจิตใจของชาวซิกข์ จึงถูกทำลายอย่างต่อเนื่องทั้งจากกองทัพมุสลิมของอาณาจักรในอัฟกานิสถานและจากจักรวรรดิโมกุล เช่น การบุกทำลายของพระเจ้าอะห์เมด ชาห์ ดูร์รานี (Ahmad Shah Durrani) ในปี ค.ศ. 1757 และอีกครั้งในปี ค.ศ. 1762 มหาราชา รณชีต สิงห์ ผู้ก่อตั้งจักรวรรดิซิกข์ ได้ทรงบูรณะวิหารใหม่ครั้งใหญ่โดยประดับด้วยหินอ่อนและทองแดงในปี ค.ศ. 1809 และประดับภายนอกด้วยทองคำเปลวในปี ค.ศ. 1830 ทำให้วิหารแห่งนี้ได้รับชื่อว่าเป็น "วิหารทองคำ" นับแต่นั้นมา

## ระเบียงภาพ

ภาพ:HarmindarSahib.jpg|หริมันทิรสาหิบ
ภาพ:Golden_Temple_00009.jpg|ทางเข้าหลักของวิหาร 
ภาพ:GoldenTemplePanorama.jpg|ภาพปริทัศน์ของอาคารหลัก
ภาพ:Golden_Temple_1202.jpg|ทางเหนือของประตูทางเข้า
ภาพ:1s00 1189.jpg|ทางเข้าวัด
ภาพ:Golden_Temple_1194.jpg|ภาพเงาสะท้อนในสระน้ำ
ภาพ:Nishan sahib golden temple.jpg|ธงขาลสา
ภาพ:Golden_Temple_1186.jpg|ประตูทิศตะวันออก


## อ้างอิง

## แหล่งข้อมูลอื่น

* หริมันทิรสาหิบ บนเว็บไซต์ชาวซิกข์แห่งประเทศไทย 

หมวดหมู่:คุรุทวาราในรัฐปัญจาบ
หมวดหมู่:สิ่งก่อสร้างในอมฤตสระ